**Riigieelarvelise toetuse kastutamise tegevus-ja tulemusaruanne**

Lepingu nr. **7-41540-1 20.12.2018 Lepingu Lisa 5 7.01.2021**

Aruande esitaja: **Eesti Külaliikumine Kodukant**

Tegevuste läbiviimise aeg: **2.01.2021 – 31.03.2021**

Aruande koostamise kuupäev 5.04.2021

1. **Läbiviidud tegevuse kirjeldus (toimumise aeg, kulg, olulisemad tähelepanekud jms.)**

|  |  |  |
| --- | --- | --- |
| **Tegevus** | **Tegevuse kirjeldus ja ajakava** | **Täitmine**  |
| 1. prioriteet: vabatahtliku sõbra arenguprogrammi elluviimine | **2021 aastal** * **nõustamine**
* **koolitused**
 | Uut nõustamisprogrammi välja ei kuulutatud. Tegeldi nendega, kes eelmise aasta nõustamistest märgiseni veel ei jõudnud (Tartu Ülikooli Kliinikum, MTÜ Uuskasutuskesus ja PPA Põhja prefektuur) Kliinikum paraku koroonakriisis teemaga edasi ei saa hetkel tegelda. Uuskasutuskeskus loobus märgise taotlemisest, kuna seoses koroonakriisiga ei jõudnud vabatahtlike teemaga eraldi tegeleda. PPA Põhja prefektuur tegeleb oma vabatahtlike abipolitsei arendamisega, kuid kuna vastust nõustamissoovitustele ei tulnud, ei saa ka kahjuks märgist välja anda. 22.01 toimus Zoomis kohtumine PPA esindajatega, et võtta kokku vabatahtlike kaasamiskoolituste kogemus politseis 2020. aastal. Ühine hinnang oli, et koolitused üldjuhul töötasid, samuti tõdesime, et veebikeskkonnas on võimalik läbi viia atraktiivseid vabatahtliku tegevuse teemalisi koolitusi.  |
| 2. prioriteet:võrgustikutöö laiendamine | **2021 aastal** * **võrgustiku kokkusaamised**
* **ühisprojektid**
 | **Vabatahtliku tegevuse võrgustikku kuulub 40 liiget, lisaks löövad võrgustikutöös kaasa Vabatahtliku sõbra märgise saanud ühendused.** * Koostasime Vabatahtliku seltsilise käsiraamatu, valmis nii elektroonilise kui trükiversioonina.

<https://vabatahtlikud.ee/wp-content/uploads/2021/03/Vabatahtliku-Seltsilise-KRMT-EKRAAN-FIN.pdf>30. märtsil viidi läbi võrgustikule ja laiemalt kõigile huvilistele suunatud webinar. Webinaril tutvustati vabatahtliku seltsilise käsiraamatut ning viidi läbi töötuba toetava telefonivestluse läbiviimiseks. Töötoa viis läbi Tiina Tambaum. Osales 49 inimest.  |
| 3. prioriteet: teavitustöö | 2021 aastal* Vabatahtlike Värava haldamine; uudiste ja kuulutuste lisamine jms.
* sotsiaalmeediakanalite, Facebook ja Instagramm, haldamine, uudiste ja üleskutsete jagamine;
* muu teavitustegevus.
 | Vabatahtliku Värava igapäevane toimetamine, kuulutuste haldamine ja uudiste lisamine. Uudiste ja kuulutuste jagamine sotsiaalmeediakanalites.Vabatahtlike Väraval on kogu aasta lõikes keskmiselt 4200 külastust kuus, tavapäraselt on aasta alguses kodulehe külastusnumbrid olnud madalamad. Nii ka sel aastal jaanuarist märtsini külastas Vabatahtlike Väravat veidi üle 3000 inimese kuus.Meie Facebooki lehel on 2473 meeldimist ning 2561 jälgijat. Instagrami konto käivitasime 2019. aasta märtsis ning sellel on hetkeseisuga 502 jälgijat.**Vabatahtliku tegevuse laiem tutvustamine ja arutelud**8.01 kohtumine Liikumise Kodukant juhatusega, täpsustamaks järgneva kolme kuu tegevusi vabatahtlikus valdkonnas. 12.01 kohtumine Vabaühenduste Liidust Lauri Luidega, täpsustamaks Kodukandi koostöösoove vabatahtliku tegevuse valdkonna edendamisel.18.01 Zoomi kohtumine Eesti Puuetega Inimeste Koja esindajaga, teemaks vabatahtlike (sealhulgas kogukondade) kaasamine vaimse puudega inimeste juurde. 2.02 Zoom kohtumine Punase Risti meeskonnaga arutamaks vabatahtlike kaasamise struktuuri kriisiolukorras.9.03. Tutvustasime vabatahtlike seltsiliste kaasamisvõimalusi Eesti Punase Risti esindajatele, kohtumine toimus Zoomi keskkonnas10. 03 korraldasime koostöös Eesti Linnade ja Valdade Liiduga vabatahtlike seltsiliste kaasamisvõimaluste tutvustuse sotsiaaltöötajatele, kohtumine toimus Zoomi keskkonnas osales üle 30 sotsiaaltöötaja.31.03 vabatahtlike seltsiliste teema tutvustamine Tartumaa sotsiaaltöötajatele Tartu Omavalitsusliidu heaolu spetsialisti palvel. Osalemine siseministeeriumi võrgustikus vabatahtlike kaasamiseks COVID-19 kriisi lahendamisse: 21.01, 10.02. |
| 4. prioriteet: rahvusvaheline koostöö | **2021. aastal**- osalemine CEV töös-osalemine CEV juhatuse töös | Kodukant on jätkuvalt Euroopa Vabatahtlike Keskuse (CEV) liige ning meie esindaja Anu Viltrop on ka keskuse juhatuses. Veebruaris tasuti ka 2021. aasta liikmemaks.Käesoleval aastal on Anu Viltrop panustanud tegemistesse juhatuse koosolekul 26.02, panustanud uue põhikirja ning uue poliitikadokumendi (Blueprint) valmimisse ning aidanud ette valmistada kevadel toimuvat üldkogu.  |

1. **Tegevuste olulisemad tulemused:**

Lisaks meie 2020. aasta aruandes toodud tulemustele on lepingu pikendamine kolme kuu võrra aidanud kaasa järgmiste tulemuste saavutamisele:

* Vabatahtliku tegevuse teemaline info oli huvilistele kättesaadav sh. Vabatahtliku Värava kuulutused ja uudistevoog uuendatud.
* Ilmus Vabatahtliku seltsilise käsiraamat, mis on heaks materjaliks nii kriisiajal kui tavaolukorras vabatahtlike seltsiliste kaasamisel sotsiaalteenuste juurde.
* Tagatud oli Eesti esindatus vabatahtliku tegevuse käsitlemisel Euroopa Vabatahtlike Keskuse juures .

Koostasime ka ülevaate Liikumise Kodukant panusest vabatahtliku tegevuse arengusse siseministeeriumi strateegilise partnerina viimase kaheksa aasta jooksul. Kokkuvõte lisatud aruandele.

1. **Kas tegevuste läbiviimisel/tulemustes oli erinevusi/kõrvalekaldeid võrreldes kavandatuga (millest tulenevalt)?**

Ei olnud erinevusi ega kõrvalekaldeid

1. **Aruandele lisatud tegevuse läbiviimise raames välja töötatud materjalid:**

Aruandele on lisatud finantsaruanne ja kulude tasumist tõestavad pangaülekannete väljavõtted.

Aruande koostamise kuupäev 5.04.2021

Aruande koostanud Eha Paas, Liikumise Kodukant vabatahtliku tegevuse valdkonnajuht

Tel. 5170214, ehapaas@gmail.com

Digiaalkirjastatud Ivika nõgel, Liikumise Kodukant juhatuse liige